Satyrus peripateticus
Satyrus Callatinus (Graece ), ab Athenaeo Satyrus peripateticus dictus, biographus Graecus, natus est saeculo IV a.C.n. Callatide in urbe ad oram Ponti Euxini iacente. An fuit Aristotelis discipulus, aut scholarchae posterioris, non liquet. Eundem esse ac Satyrum auctorem De demis Alexandrinorum Udalricus de Wilamowitz-Moellendorf olim suasit; Stephanie West ob rationibus variis negavit.

Satyrus auctor fuit operis De characteribus, e quo unum fragmentum ab Athenaeo citatur. Vitarum seriem ille fortasse primus scripsit, quarum nonnulla fragmenta ab aliis auctoribus citata servantur; notandum est fragmentum ab Athenaeo relatum de regis Philippi II mulieribus et filiis. "Vita Euripidis" e hac serie, per multa saecula omnino deperdita, in libro papyraceo iuxta Oxyrhynchum reperta est, in qua urbe Satyrus ipse habitabat. Haec vita in forma dialogi e fontibus tam anecdotis quam historicis colligitur. Scriptor posterior Heraclides Lembus, Oxyrhynchi incola, epitomen vitarum a Satyro scriptarum confecit.

Opera 
 De characteribus 
 Vitae

Notae

Bibliographia

Editiones fragmentorum 
  vol. 3 pp. 159-166 
  no. 631 
 Stefan Schorn, Satyros aus Kallatis. Sammlung der Fragmente mit Kommentar. Basileae: Schwabe, 2005; recensio huius operis

Historica et critica 
  vol. 4 coll. 1572-1573
 Alfred Gudeman, "Satyros (16)" in  vol. II A 1 (1921) coll. 228–235
 Casimirus Felix Kumaniecki, De Satyro peripatetico. Cracoviae: sumpt. Academiae Polonae Litterarum, 1929
 Adrian Tronson, "Satyrus the peripatetic and the marriages of Philip II" in Journal of Hellenic studies vol. 104 (1984) pp. 116-126
 Stephanie West, "Satyrus: Peripatetic or Alexandrian?" in Greek, Roman and Byzantine Studies vol. 15 (1974) pp. 279-287

Scriptores provinciarum Balcanicarum antiquarum
Philosophi Graeci
Scriptores Aegypti Graecoromani
Biographi
Auctores Graeci antiqui
Nati saeculo 4 a.C.n.
mortui saeculo 3 a.C.n.